**Agencija za energijo, Osnutek**

Strossmayerjeva 30, 2000 Maribor,

e-naslov: info@agen.rs.si,

matična številka: 1993666000,

ID za DDV: SI45123136,

ki jo zastopa direktorica mag. Duška Godina

(v nadaljevanju **naročnik**),

in

***naziv ponudnika,***

*naslov*

e-naslov:

matična številka:

ID za DDV:

ki ga/jo zastopa

(v nadaljevanju **izvajalec**),

skleneta naslednjo

**Pogodbo št. 971-1/2021**

**o dobavi energijsko učinkovite računalniške opreme**

*(osnutek pogodbe se ustrezno prilagodi glede na izbor ponudnikov in sklope)*

1. **UVODNA DOLOČILA**
2. člen

Pogodbeni stranki uvodoma ugotavljata:

* da je naročnik izvedel postopek oddaje javnega naročila »Dobava energijsko učinkovite računalniške opreme«, z interno oznako 971-1/2021, po postopku naročila male vrednosti na podlagi 47. člena Zakona o javnem naročanju (Uradni list RS, št. 91/15, 14/18, v nadaljevanju ZJN-3), objavljenem na portalu javnih naročil pod št. objave \_\_\_\_\_\_ z dne \_\_\_\_\_\_;
* da je naročnik predmetno javno naročilo razdelil na šest sklopov;
* da je bil izvajalec na podlagi odločitve naročnika o oddaji naročila, objavljene na portalu javnih naročil pod št. objave \_\_\_\_\_ dne \_\_\_\_\_ izbran kot najugodnejši ponudnik predmetnega javnega naročila za Sklop \_: \_\_\_\_\_\_\_\_\_.

Izvajalec potrjuje, da je v celoti seznanjen s pogoji in zahtevami naročnika oz. celotno dokumentacijo v zvezi z oddajo javnega naročila ter jih v celoti sprejema.

1. **PREDMET POGODBE**
2. člen

Predmet pogodbe je dobava in nakup energijsko učinkovite računalniške opreme ter zagotavljanje servisiranja te opreme v garancijski dobi (garancijsko vzdrževanje), v obsegu in na način, kakor izhaja iz dokumentacije v zvezi z oddajo javnega naročila oz. tehničnih specifikacij (dokument III. TEHNIČNA SPECIFIKACIJA), ki je sestavni del te pogodbe, in sicer v sklopih:

**Sklop 1: Osebni računalniki**

|  |  |  |
| --- | --- | --- |
| VRSTA OPREME | MODEL OPREME | KOLIČINA (št. kos) |
| **Osebni računalnik 1** |  | **12** |
| **Osebni računalnik 2** |  | **2** |

**Sklop 2: Prenosni računalniki**

|  |  |  |
| --- | --- | --- |
| VRSTA OPREME | MODEL OPREME | KOLIČINA (št. kos) |
| **Prenosni računalnik 14"** |  | **4** |
| **Prenosni računalnik 15"** |  | **2** |

**Sklop 3: Monitorji**

|  |  |  |
| --- | --- | --- |
| VRSTA OPREME | MODEL OPREME | KOLIČINA (št. kos) |
| **Monitor 24"** |  | **12** |
| **Monitor 27"** |  | **4** |

**Sklop 4: Strežniška infrastruktura**

|  |  |  |
| --- | --- | --- |
| VRSTA OPREME | MODEL OPREME | KOLIČINA (št. kos) |
| **Visoko zmogljiv aplikacijski strežnik** |  | **1** |
| **Diskovno polje** |  | **1** |
| **Brezprekinitveno napajanje 6000VA** |  | **1** |

**Sklop 5: Komunikacijska oprema**

|  |  |  |
| --- | --- | --- |
| VRSTA OPREME | MODEL OPREME | KOLIČINA (št. kos) |
| **Stikalno vozlišče 48 portov z 4x10G porti** |  | **1** |
| **WiFi dostopna točka** |  | **2** |

**Sklop 6: Videokonferenčni sistem**

|  |  |  |
| --- | --- | --- |
| VRSTA OPREME | MODEL OPREME | KOLIČINA (št. kos) |
| **Videokonferenčni sistem I** |  | **1** |
| **Videokonferenčni sistem II** |  | **1** |
| **Videokonferenčni sistem III** |  | **1** |

S to pogodbo se izvajalec zaveže, da bo v rokih in v skladu z zahtevami naročnika, podanimi v dokumentaciji v zvezi z oddajo javnega naročila ter v skladu s svojo ponudbo in določili te pogodbe, dobavil predmet naročila in opravil vse zahtevane storitve, povezane z dobavljenim predmetom, naročnik pa se zaveže, da mu bo za to plačal dogovorjeno ceno.

1. **VELJAVNOST POGODBE**
2. člen

Pogodba začne veljati z dnem podpisa zadnje pogodbene stranke.

Pogodba velja do izpolnitve vseh obveznosti po tej pogodbi in poteku garancijskega roka.

1. **POGODBENA VREDNOST**
2. člen

Pogodbena vrednost znaša **\_\_\_\_\_\_ EUR brez DDV** (z besedo \_\_\_\_\_\_\_\_\_\_\_\_\_\_\_\_). DDV se obračuna v skladu z veljavno zakonodajo.

Pogodbena vrednost v EUR brez DDV je fiksna za obdobje veljavnosti pogodbe in vključuje vse stroške za izvedbo predmeta pogodbe. Če bi v času izpolnjevanja obveznosti iz naslova te pogodbe, iz razlogov ki niso na strani naročnika, prišlo do sprememb v materialu, stroških oz. vsem ostalem potrebnem za izvedbo pogodbenih del oz. za izpolnitev obveznosti izvajalca po tej pogodbi, je dolžan vse povezane oz. posledične (dodatne) stroške plačati izvajalec. Pogodbene obveznosti bodo izvedene po ceni z izračunom z izrecnim jamstvom v skladu s 643. členom Obligacijskega zakonika.

1. **PLAČILO**
2. člen

Izvajalec pošlje naročniku račun, na podlagi potrjenega dokumenta o izvedenem prevzemu blaga, izključno v elektronski obliki, skladno z veljavnim Zakonom o opravljanju plačilnih storitev za proračunske uporabnike. Dokument o izvedenem prevzemu blaga je obvezna priloga k računu. Račun, ki ga bo izvajalec posredoval kako drugače ali brez priloge, naročnik ne bo sprejel in evidentiral, posledično pa ga tudi ne bo mogel poravnati.

Če naročnik računa ne zavrne delno ali v celoti v roku osem dni od prejema, je zavezan račun plačati v 30-ih dneh od dneva prejema pravilno izstavljenega računa, in sicer na poslovni račun izvajalca št.: \_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_. Če je naročnikova zavrnitev računa delna, je nesporni del računa obvezen plačati v istem roku.

V primeru zamude pri plačilu je naročnik zavezan plačati zakonske zamudne obresti za čas zamude. V primeru utemeljene reklamacije naročnika izvajalec ni upravičen do zamudnih obresti.

1. **OBVEZNOSTI IZVAJALCA IN NAROČNIKA**
2. člen

Izvajalec se zavezuje, da bo:

* pogodbene obveznosti opravil vestno, strokovno in s skrbnostjo dobrega strokovnjaka ter po pravilih stroke,
* dobavil blago na naslov naročnika v dogovorjenem obsegu in opravil določene storitve, povezane z dobavljenim blagom,
* izvajal svoje pogodbene obveznosti v dogovorjenih rokih in na dogovorjen način,
* omogočal ustrezni nadzor naročniku,
* takoj pisno opozoril naročnika na okoliščine, ki bi lahko otežile ali onemogočile kvalitetno in pravilno izvedbo storitve in/ali dobavo blaga.

Izvajalec mora hkrati z blagom ob prevzemu naročniku izročiti tudi:

* dokument o prevzemu (pravilno izpolnjeno dobavnico ali zapisnik o prevzemu),
* podpisana potrdila o atestih in testiranjih, če jih je za blago po zakonu dolžan predložiti,
* podpisane in potrjene garancijske liste,
* tehnično dokumentacijo.

Izvajalec mora naročnika o nameravani dobavi (datum in ura) obvestiti vsaj dva delovna dneva pred dobavo, preko elektronske pošte ali pisno. Naročnik mora prevzem potrditi najkasneje v enem delovnem dnevu po prejemu obvestila. Naročnik ni dolžan sprejeti blaga, ki ni bilo tako najavljeno in potrjeno ali katerega dobava bi bila v nasprotju z dogovorjenim načinom. Morebitne potrebne pogoje za izvedbo pogodbenih del, ki jih mora zagotoviti naročnik, izvajalec sporoči naročniku najkasneje v roku 10 dni po sklenitvi pogodbe.

Izvajalec je odgovoren za kakovost in solidnost pogodbenih del v skladu z zakonodajo, ki ureja obligacijska razmerja.

1. člen

Naročnik se zavezuje, da bo:

* plačal dobavljeno blago v dogovorjenem roku in na dogovorjen način,
* obveščal izvajalca o ugotovljenih napakah in vseh spremembah in novo nastalih okoliščinah, ki bi lahko vplivale na potek in obseg pogodbenih obveznosti,
* zagotovil potrebne pogoje za izvedbo del, kot npr. dostop do prostorov, kje bo instalirana oprema, ustrezno število električnih priključkov, potrebne komunikacijske priključke ter ostalo potrebno opremo in pogoje.

1. **PREVZEM**
2. člen

Prevzem blaga se opravi z dokumentom o prevzemu, ki ga na podlagi pravilno izročenega, količinsko in kakovostno ustreznega blaga ter spremljajočih listin, podpišeta zastopnika ali pooblaščenca obeh pogodbenih strank.

Kadar je v dobavo opreme vključena tudi montaža, zagon in preizkus doseganja pogodbeno tehničnih parametrov in funkcionalnega delovanja, pogodbeni stranki po uspešni dobavi podpišeta prevzemni zapisnik, ki ga pripravi izvajalec.

Z dnem podpisa dokumenta o prevzemu oz. prevzemnega zapisnika je prevzem opravljen. Na dokumentu o prevzemu morajo biti razvidne številka pogodbe, količina in serijske številke artiklov.

Blago, za katerega se bo ugotovilo, da kakorkoli odstopa oz. ni v skladu z dokumentacijo v zvezi z oddajo javnega naročila ali ponudbeno dokumentacijo bo naročnik zavrnil, izvajalec pa bo posledično prišel v zamudo. Enako velja, če bo ugotovljena neskladnost katerega koli dokumenta, ki bi moral biti priložen dobavljeni opremi. Naročnik bo zavrnitev označil na dokumentu o prevzemu.

1. **JAMSTVA IN GARANCIJSKE OBVEZNOSTI IZVAJALCA**
2. člen

Izvajalec naročniku jamči:

* da bo dostavil opremo, ki popolnoma ustreza vseh tehničnim opisom, karakteristikam in specifikacijam, ki so bile zahtevane v okviru razpisne in ponudbene dokumentacije;
* da dobavljena oprema deluje brezhibno ter nima stvarnih in pravnih napak;
* da bo vse storitve, povezane s predmetom pogodbe, opravil strokovno, v skladu z veljavnimi predpisi in standardi ter specificiranimi zahtevami naročnika v okviru razpisne dokumentacije;
* da bo naročnik pridobil vse pravice, ki so vezane na dobavljeno in prevzeto opremo, izvajalec pa bo brezhibno izvrševal vse obveznosti, vezane na to opremo.

1. člen

Za celotno količino blaga, ki je predmet te pogodbe in je tehnične narave, daje izvajalec garancijo za brezhibno tehnično delovanje, kot izhaja iz dokumentacije v zvezi z oddajo javnega naročila, in sicer tehničnih specifikacij, tj. dokument III. TEHNIČNE SPECIFIKACIJE.

Za programsko opremo veljajo garancijski roki in licenčni pogoji, ki jih proizvajalec te opreme nudi za posamezne programske proizvode.

Garancijski rok začne teči z dnem uspešnega prevzema opreme, tj. od dneva podpisa dokumenta o prevzemu. Če je blago v garancijskem roku zamenjano ali bistveno popravljeno, začne z dnem zamenjave oz. popravila teči nov garancijski rok in je izvajalec dolžan izdati nov garancijski list.

1. člen

Izvajalec se zaveže, da bo za vso dobavljeno blago v času garancijskega roka zagotavljal garancijsko vzdrževanje, ki obsega rezervne dele, odpravo okvar, napak, nedelovanja ali motenj v delovanju dobavljene opreme, in sicer na lastne stroške in praviloma na lokaciji naročnika, vključno s prevoznimi stroški na to lokacijo, vsak delovni dan med 8:00 in 16:00 uro.

Odzivni čas izvajalca na obvestilo naročnika o težavi, čas odprave napake, zagotovitev nadomestne opreme ali zamenjava z novo pravilno delujočo najmanj ekvivalentno opremo, so opredeljeni v dokumentaciji v zvezi z oddajo javnega naročila, in sicer tehničnih specifikacijah, tj. dokument III. TEHNIČNE SPECIFIKACIJE.

1. **PODIZVAJALCI**

*(vsebina poglavja se ustrezno prilagodi gleda na to ali izvajalec nastopa sam ali s podizvajalcem)*

1. člen

Pogodbeni stranki soglašata, da bo izvajalec predmet pogodbe deloma izpolnil sam, deloma pa z naslednjimi podizvajalci:

*(tabela se izpolni za vsakega podizvajalca)*

|  |  |
| --- | --- |
| Naziv: |  |
| Naslov: |  |
| ID za DDV: |  |
| Matična številka: |  |
| Podizvajalec zahteva neposredno plačilo: | DA NE |
| Transakcijski račun: |  |
| Zakoniti zastopnik: |  |
| Kontaktna oseba: |  |
| Vrsta in opis del, ki se oddaja podizvajalcu: |  |
| Delež (%), ki se oddaja podizvajalcu: |  |
| Vrednost del brez DDV in vrednost z DDV: |  |
| Kraj izvedbe del: |  |
| Rok izvedbe del: |  |

Izvajalec odgovarja za opravljeno delo podizvajalca, kot da bi ga sam opravil.

1. člen

Naročnik bo za vsa dela, opravljena po tej pogodbi, ne glede na to, ali jih dejansko opravi izvajalec ali kateri od podizvajalcev, plačal izvajalcu, ker nihče od podizvajalcev ni zahteval neposrednega plačila *(se ustrezno prilagodi, če podizvajalec zahteva neposredno plačilo)*.

Za podizvajalce, ki zahtevajo neposredna plačila, izvajalec pooblašča naročnika, da na podlagi potrjenih računov neposredno plačuje podizvajalcem dela, ki jih bodo ti opravljali za izvedbo storitev po tej pogodbi.

Izvajalec mora za podizvajalca, ki zahteva neposredno plačilo, ob računu priložiti račun podizvajalca za opravljene pogodbene obveznosti, potrjen s strani izvajalca, na podlagi katerega naročnik izvede nakazilo za opravljene obveznosti neposredno na račun podizvajalca. Če izvajalec ne predloži navedenih dokumentov za prijavljenega podizvajalca, naročnik do predložitve vseh dokumentov zadrži plačilo celotnega računa in s tem ne pride v zamudo pri plačilu.

Roki plačila izvajalcu in njegovim podizvajalcem so enaki.

Za podizvajalce, navedene v prejšnjem členu, ki ne zahtevajo neposrednega plačila, se izvajalec zavezuje, da bo na poziv naročnika najpozneje v 60-tih dni od plačila končnega računa poslal svojo pisno izjavo in pisno izjavo podizvajalca, da je podizvajalec prejel plačilo za vse, kar mu pripada iz naslova opravljenega dela za glavnega izvajalca, neposredno povezano s predmetom javnega naročila, za katerega sta glavni izvajalec in naročnik sklenila to pogodbo.

1. člen

Izvajalec mora med izvajanjem te pogodbe naročnika obvestiti o morebitnih spremembah, vezanih na podizvajalce (zlasti sprememba podatkov, zamenjava podizvajalcev, izključitev podizvajalcev, naknadna nominacija podizvajalcev) in poslati naročniku informacije o novih podizvajalcih, ki jih namerava vključiti v izvajanje te pogodbe, in sicer najkasneje v petih dneh po spremembah.

V primeru nameravane vključitve novih podizvajalcev mora izvajalec skupaj z obvestilom iz prejšnjega odstavka posredovati tudi kontaktne podatke in zakonite zastopnike predlaganih podizvajalcev, izpolnjene obrazce v zvezi z oddajo predmetnega javnega naročila, ki se zahtevajo za podizvajalce, in priložiti soglasje podizvajalca za neposredno plačilo, če podizvajalec to zahteva.

Pred zamenjavo oziroma naknadno vključitvijo podizvajalca bo naročnik preveril izpolnjevanje pogojev in zamenjavo oziroma naknadno vključitev podizvajalca bodisi odobril ali zavrnil. Naročnik bo zavrnil predlog za vključitev novega podizvajalca ter zahteval njegovo zamenjavo:

* če bodo zanj obstajali razlogi za izključitev, kot so navedeni v poglavju 12.1.2 razpisne dokumentacije za oddajo predmetnega javnega naročila;
* če bi to lahko vplivalo na nemoteno izvajanje ali dokončanje del ali
* če predlagani podizvajalec ne bo izpolnjeval pogojev v zvezi z oddajo javnega naročila.

Če naročnik ugotovi, da pogodbena dela izvaja podizvajalec, ki ni naveden v 12. členu te pogodbe, oziroma podizvajalec, o katerem ga izvajalec ni obvestil na način, določen v tem členu in za katerega naročnik ni dal pisnega soglasja, lahko naročnik odstopi od pogodbe brez odpovednega roka in/ali zahteva plačilo pogodbene kazni, kot to določa osmi odstavek 15. člena pogodbe.

1. **POGODBENA KAZEN**
2. člen

V primeru zamude pri izvedbi pogodbenih obveznosti lahko pogodbeni stranki določita nov rok za izvedbo storitve, če krivda za zamudo ni na strani izvajalca.

Če izvajalec po svoji krivdi zamuja pri dobavi blaga ali z izvedbo posamezne storitve po tej pogodbi, sme naročnik izvajalcu zaračunati pogodbeno kazen v višini 20,00 EUR za vsak dan zamude, vendar skupaj ne več kot 10 % pogodbene vrednosti z DDV posameznega sklopa. Ko seštevek pogodbene kazni doseže višino 10 % pogodbene vrednosti z DDV posameznega sklopa, lahko naročnik brez odpovednega roka odstopi od pogodbe.

Ne glede na določbo prejšnjega odstavka lahko naročnik, če izvajalec z dobavo blaga oz. z izvedbo posamezne storitve zamuja toliko, ali če pogodbene obveznosti izvaja v nasprotju s to pogodbo tako, da bi naročniku lahko nastala škoda, ali da bi izvedba za naročnika izgubila pomen posla, nadomestno blago oz. storitev naroči pri drugem izvajalcu na stroške izvajalca (zamudnika) in zahteva povrnitev dejanske škode. Naročnik lahko v tem primeru tudi odstopi od pogodbe brez odpovednega roka.

Pravica do plačila pogodbene kazni po tej pogodbi naročniku pripada neodvisno od tega, če mu je v posledici zamude izvajalca z izpolnitvami obveznosti po tej pogodbi, nastala kakršna koli škoda.

Če naročnik sprejme izpolnitev po tem, ko je izvajalec prišel v zamudo, pa izvajalcu nemudoma ne sporoči, da si pridržuje pravico do pogodbene kazni, ne glede na določbo petega odstavka 251. člena Obligacijskega zakonika ne izgubi pravice zahtevati pogodbene kazni. Naročnik je upravičen do plačila pogodbene kazni, če jo od izvajalca zahteva kadar koli znotraj roka iz prvega odstavka 16. člena te pogodbe, ne glede na to, ali je izvajalcu pred tem sporočil, da si pridržuje pravico do pogodbene kazni.

*(se uporabi v primeru, da izvajalec nastopa s podizvajalcem):*

Če izvajalec v nasprotju s pogodbo, tj. brez soglasja naročnika, zamenja podizvajalca, navedenega v 12. členu te pogodbe, lahko naročnik zahteva plačilo pogodbene kazni v višini 100,00 EUR za vsako posamično zamenjavo.

1. člen

Plačilo posamezne pogodbene kazni sme naročnik od izvajalca uveljavljati kadar koli po izpolnitvi pogojev za njeno plačilo in najkasneje v roku enega leta od dneva izpolnitve pogojev za njeno plačilo.

Ne glede na obveznost plačila pogodbenih kazni je dolžan izvajalec izpolniti vse svoje obveznosti po tej pogodbi.

Če pri izvajanju pogodbenih obveznosti zaradi ravnanj izvajalca naročniku nastane škoda, ki je večja od pogodbene kazni, lahko naročnik od izvajalca zahteva plačilo razlike do višine popolne škode.

1. **ODŠKODNINSKA ODGOVORNOST**
2. člen

Ne glede na določila te pogodbe v zvezi z določeno pogodbeno kaznijo, vsaka pogodbena stranka po tej pogodbi odgovarja drugi pogodbeni stranki za vso škodo, ki bi nastala drugi pogodbeni stranki v posledici katerekoli kršitve te pogodbe s strani pogodbene stranke (oziroma tretjega, za katerega posredno ali neposredno odgovarja pogodbena stranka).

Izjemo od določila prejšnjega odstavka tega člena predstavlja morebitna zamuda naročnika s plačili njegovih denarnih obveznosti izvajalcu po tej pogodbi. V tem primeru je dolžan naročnik plačati izvajalcu za čas zamude s plačilom izključno zakonske zamudne obresti, ki predstavljajo plačilo celotne odškodnine izvajalcu zaradi zamude s plačilom naročnika.

Pogodbena stranka, ki utrpi škodo, je vedno dolžna izvesti vse razumne ukrepe za omilitev nastale škode.

Za odgovornost za škodo pogodbenih strank se uporabljajo neposredno določbe veljavnih predpisov.

1. **VIŠJA SILA**
2. člen

Pod višjo silo se štejejo vsi nepredvideni in nepričakovani dogodki, ki nastopijo po sklenitvi pogodbe ter neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

Pogodbena stranka, na strani katere nastopijo razlogi višje sile, je dolžna nasprotno stranko takoj ko je to mogoče, obvestiti o nastanku višje sile ter ji na njeno zahtevo predložiti vse potrebne dokaze o obstoju, trajanju in obsegu višje sile ter njenih posledicah. Če tega ne stori, se ne more sklicevati na obstoj višje sile.

Pogodbeni stranki lahko pogodbene roke s pisnim dogovorom ustrezno podaljšata glede na čas trajanja višje sile.

Pogodbena stranka je prosta odgovornosti za škodo, če dokaže, da ni mogla izpolniti svoje obveznosti oziroma da je v zamudi iz razlogov višje sile.

Ne glede na splošne pogodbene določbe o odpovedi te pogodbe lahko katerakoli pogodbena stranka pogodbo odpove brez odpovednega roka zaradi dokazane višje sile.

Vsaka pogodbena stranka je dolžna storiti vse potrebno, da bi čimbolj zmanjšala škodne posledice neizpolnitev obveznosti po pogodbi zaradi višje sile.

1. **PROTIKORUPCIJSKA KLAVZULA in RAZVEZNI POGOJ**
2. člen

Pogodbeni stranki s sklenitvijo pogodbe potrjujeta, da poznata vsebino in se zavedata pomena in posledic protikorupcijske klavzule iz drugega odstavka tega člena.

V primeru, da je pri izvedbi javnega naročila, na podlagi katerega je sklenjena ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

1. člen

Ta pogodba je sklenjena pod razveznim pogojem, ki se uresniči, če je naročnik seznanjen, da je sodišče s pravnomočno odločitvijo ugotovilo kršitev obveznosti izvajalca ali njegovega podizvajalca na področju okoljskega, socialnega ali delovnega prava, ki so določene v pravu Evropske unije, predpisih, ki veljajo v Republiki Sloveniji, kolektivnih pogodbah ali predpisih mednarodnega okoljskega, socialnega in delovnega prava, ali da je pristojni državni organ pri izvajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za katero mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če je zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, naročnik pa mora nov postopek oddaje javnega naročila začeti nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

1. **RAZMERJE ZAUPNOSTI IN VAROVANJE PODATKOV**
2. člen

Medsebojni dogovori, podatki in dokumentacija, ki jih pogodbeni stranki sklepata ali izmenjujeta med izvajanjem te pogodbe, štejejo za zaupne podatke, če so to osebni podatki, občutljivi osebni podatki, poslovna skrivnost ali podatki, označeni kot zaupni.

Pogodbeni stranki sta v skladu z zakonodajo dolžni varovati zaupne podatke in jih ne bosta neupravičeno uporabljali v svojo korist oziroma komercialno izkoriščali ali posredovali tretjim osebam izven organizacij, ki niso vključene v izvedbo storitev po tej pogodbi.

Obveznost varovanja podatkov se nanaša tako na čas izvrševanja pogodbe, kot tudi za čas po tem. V primeru kršitve določb o varovanju podatkov, je izvajalec naročniku odgovoren za vso posredno in neposredno škodo.

Za zaupne podatke se ne štejejo podatki, ki so javni. Zahteva za varstvo zaupnih podatkov iz te pogodbe preneha, ko ti podatki postanejo javni.

1. **ODPOVED POGODBE**
2. člen

Naročnik in izvajalec sta soglasna, da je odpovedni rok tri mesece in začne teči z dnem oddaje pisne odpovedne izjave priporočeno po pošti na naslov druge pogodbene stranke ali v elektronski obliki na njen elektronski naslov kot izhaja iz te pogodbe, razen, če se pogodbeni stranki sporazumno dogovorita drugače.

Pogodba se lahko odpove:

* v primeru bistvenih kršitev te pogodbe ali ponavljajočih se kršitvah s strani izvajalca oziroma naročnika tako, da to ogroža pravočasno, celovito in kakovostno izpolnitev prevzetih obveznosti,
* v primerih, kot je določeno v 14., 15. in 18. členu te pogodbe, brez odpovednega roka,
* iz drugih utemeljenih razlogov na strani izvajalca oziroma naročnika.

V primeru iz prve alineje prejšnjega odstavka mora pogodbena stranka (upnik) predhodno drugo pogodbeno stranko (dolžnik) pisno opozoriti na kršitev in jo pozvati, da v dodatnem primernem roku pravilno izpolni pogodbeno obveznost. Če druga pogodbena stranka (dolžnik) pogodbene obveznosti ne izpolni v dodatnem roku in na način, kot to določa pogodba, lahko pogodbena stranka (upnik) odstopi od pogodbe z dnem oddaje pisne odpovedne izjave poslane priporočeno po pošti na naslov druge pogodbene stranke (dolžnika) ali v elektronski obliki na njegov elektronski naslov. V tem primeru odpovedni rok iz prvega odstavka tega člena ne velja.

V času odpovednega roka sta pogodbeni stranki dolžni v celoti izpolniti medsebojne nesporne obveznosti, ki izhajajo iz pogodbe.

V primeru predčasnega prenehanja pogodbe sta pogodbeni stranki dolžni poravnati medsebojne pogodbene obveznosti, ki so bile realizirane in so dospele v plačilo do dneva prenehanja pogodbe.

Če obstaja soglasje pogodbenih strank lahko pogodba predčasno preneha na podlagi njunega pisnega sporazuma.

1. **ZASTOPNIKI POGODBENIH STRANK**
2. člen

Zastopnik pogodbene stranke je odgovorna oseba, ki je tudi pooblaščena, da zastopa pogodbeno stranko v vseh vprašanjih, ki se nanašajo na izvajanje te pogodbe v skladu z njenimi določili.

Odgovorna oseba naročnika po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, e-naslov: [\_\_\_\_\_\_\_@](mailto:_______@)agen-rs.si, tel. št.: \_\_\_\_\_\_\_\_\_\_. Odgovorna oseba naročnika opravlja tudi strokovni nadzor nad izvajanjem storitev po tej pogodbi.

Odgovorna oseba izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, e-naslov: \_\_\_\_\_\_\_\_\_\_\_\_\_\_\_\_, tel. št.: \_\_\_\_\_\_\_\_\_\_. Odgovorna oseba izvajalca je pooblaščena, da zastopa izvajalca v vseh vprašanjih, ki se nanašajo na storitve po tej pogodbi, tudi za odgovore, ki odgovorni osebi naročnika pojasnjuje obseg izvršenih storitev.

Komunikacija med naročnikom in izvajalcem poteka pisno. Elektronsko ali osebno.

1. **KONČNE DOLOČBE**
2. člen

Pogodba je sklenjena z dnem podpisa zadnje od obeh pogodbenih strank in velja za čas, kot je opredeljen v 3. členu pogodbe.

Če to ni v nasprotju s 95. členom ZJN-3, se pogodba lahko pisno spremeni ali dopolni z aneksom, ki ga sprejmeta in podpišeta obe pogodbeni stranki. Če katerakoli od pogodbenih določb je ali postane neveljavna, to ne vpliva na ostale pogodbene določbe. Neveljavna določba se nadomesti z veljavno in mora čimbolj ustrezati namenu, ki sta ga stranki želeli doseči.

Nobena od strank te pogodbe ne more prenesti te pogodbe ali posameznih iz nje izvirajočih pravic na tretjo osebo brez predhodnega soglasja nasprotne pogodbene stranke. V primeru spremembe statusa izvajalca se pravice in obveznosti iz te pogodbe prenesejo na njegovega pravnega naslednika samo ob predhodnem pisnem soglasju naročnika.

Za vprašanja, ki niso urejena s to pogodbo ali s to pogodbo niso urejena drugače, se smiselno uporabljajo določbe zakona, ki ureja obligacijska razmerja.

1. člen

V primeru nerešenih vprašanj pri uresničevanju določil te pogodbe jih bosta pogodbeni stranki poskušali rešiti sporazumno. Če do sporazuma ne bi prišlo, je za rešitev spora pristojno sodišče v Mariboru.

1. člen

Pogodba je napisana v dveh enakih izvodih, od katerih prejme vsaka stranka po en izvod.

Sestavni del te pogodbe sta:

* razpisna dokumentacija naročnika za oddajo predmetnega javnega naročila z interno oznako 971-1/2021, vključno s tehničnimi specifikacijami (dokument III. TEHNIČNE SPECIFIKACIJE),
* ponudba in predračun izvajalca z dne \_\_\_\_\_\_\_\_\_.

V Mariboru, dne \_\_\_\_\_\_\_ V ­­­­­­\_\_\_\_\_, dne \_\_\_\_\_\_\_\_\_\_

Agencija za energijo *IZVAJALEC*

mag. Duška Godina, direktorica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_